CELEX: 62008TN0581
Language: bg
Date: 2008-12-29 00:00:00
Title: Дело T-581/08: Жалба, подадена на 29 декември 2008 г.  — Perusahaan Otomobil Nasional/СХВП — Proton Motor Fuel Cell (PM PROTON MOTOR)

21.3.2009   
            
            
               BG
            
            
               Официален вестник на Европейския съюз
            
            
               C 69/42
            
         Жалба, подадена на 29 декември 2008 г. — Perusahaan Otomobil Nasional/СХВП — Proton Motor Fuel Cell (PM PROTON MOTOR)
   (Дело T-581/08)
   (2009/C 69/95)
   Език на жалбата: английски
   Страни
   
      Жалбоподател: Perusahaan Otomobil Nasional Sdn. BHD (Shah Alam, Малайзия) (представители: J. Blind, C. Kleiner и S. Ziegler, lawyers)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Proton Motor Fuel Cell GmbH (Starnberg, Германия)
   Искания на жалбоподателя
   
               —
            
            
               да се отмени решението на първи апелативен състав на Службата за хармонизация във вътрешния пазар (марки и дизайни) от 9 октомври 2008 г. по преписка R 1675/2007-1, да се уважи възражение № 501 306 за всички стоки и услуги и да се отхвърли заявката за марка на Общността № 2 296 408, и
            
         
               —
            
            
               да се осъди ответникът и ако е необходимо, другата страна в производството пред апелативния състав да заплатят съдебните разноски по производството и разноските във връзка с обжалването, понесени пред ответника.
            
         Правни основания и основни доводи
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: фигуративна марка „PM PROTON MOTOR“ за стоки и услуги от класове 7, 9 и 42 — заявка № 2 296 408
   
      Притежател на марката или знака, на която/който е направено позоваване в процедурата по възражението: жалбоподателят
   
      Марка или знак, на която/който е направено позоваване в подкрепа на възражението: словна марка на Общността „PROTON“ за стоки и услуги от класове 12 и 37, регистрирана под № 198 564; фигуративна марка на Общността „PROTON“ за стоки и услуги от класове 12 и 37, регистрирана под № 1 593 201; поредица от марки „PROTON“ за услуги от клас 37, регистрирана в Обединеното кралство под № 1 322 343; фигуративна марка на Обединеното кралство „PROTON“ за стоки и услуги от класове 12 и 37, регистрирана под № 2 227 66; словна марка на Обединеното кралство „PROTON DIRECT“ за стоки от клас 12, регистрирана по № 2 182 057; словната марка „PROTON“ регистрирана в Бенелюкс, Дания, Финландия, Германия, Гърция, Ирландия, Португалия и Испания
   
      Решение на отдела по споровете: уважава възражението в неговата цялост
   
      Решение на апелативния състав: отменя обжалваното решение и отхвърля възражението
   
      Изложени правни основания: нарушение на член 8, параграф 1, буква б) от Регламент № 40/94 на Съвета, тъй като апелативният състав неправилно е преценил, че не съществува вероятност от объркване на съответните марки; Нарушение на член 8, параграф 5 от Регламент № 40/94 на Съвета, тъй като апелативният състав не е установил, че посочената в процедурата по възражение марка ce ползва с репутация в Обединеното кралство.